ग्यूतो मठ मामले को स्वयं देखूंगा : पीएम  
प्रधानमंत्री ने आश्वस्त किया है कि वह करमापा के ग्यूतो मठ से साढ़े सात करोड़ रुपये की बरामदगी के मामले को व्यक्तिगत रूप से देखेंगे।
प्रधानमंत्री मनमोहन सिंह ने एक बौद्ध प्रतिनिधिमंडल को आश्वस्त किया है कि वह हिमाचल प्रदेश में करमापा उग्येन त्रिनले दोरजी के ग्यूतो मठ से साढ़े सात करोड़ रुपये की बरामदगी के मामले को व्यक्तिगत रूप से देखेंगे।  सिक्किम के बौद्ध संगठनों की संयुक्त कार्रवाई समिति की ओर से जारी एक विज्ञप्ति में कहा गया है, प्रधानमंत्री ने एक बौद्ध प्रतिनिधिमंडल को आश्वस्त किया कि वह मामले को व्यक्तिगत रूप से देखेंगे और जैसे ही बजट सत्र खत्म होगा वह पूरे मामले की समीक्षा करेंगे। इस प्रतिनिधिमंडल ने इस मुद्दे पर चर्चा के लिए कल उनसे मुलाकात की थी। हिमाचल सरकार ने गत 16 फरवरी को कहा था कि मठ से बरामद धन दान और चढ़ावे में भक्तों की ओर से दी गई राशि का था।